Na temelju članka 35. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 52/25), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 36/09, 36/09, 109/07, 125/08, 150/11, 144/12, 123/17, 98/19, 144/20), članka 62. st. 1. Zakona o komunalnom gospodarstvu (Narodne novine 68/18, 110/18, 32/20, 145/24)  i  članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika, na 3. sjednici od 23. rujna 2025. godine, donosi

**ODLUKU**

**o ukidanju statusa javnog dobra u općoj uporabi za dio čest.br. 5415/1 k.o. Donje Polje**

# Članak 1.

Utvrđuje se da dio nekretnine označene kao čest.br. 5415/1 k.o. Donje Polje, površine 289 m², na geodetskom situacijskom snimku označenom slovima A-B-C-D-E-F-G-H-A, kojeg je dana 17. srpnja 2025. godine izradio Ured ovlaštenog inženjera geodezije Luka Lakoš mag.ing.geod., koja snimka je sastavni dio ove odluke, više nije u funkciji javnog dobra u općoj uporabi te se predmetnoj  nekretnini ukida status javnog dobra.

# Članak 2.

Ova Odluka stupa na snagu osmi dan od dana  objave u  „Službenom glasniku Grada Šibenika“.

KLASA: 944-03/25-01/15

URBROJ: 2182-1-07/9-25-5

Šibenik, 23. rujna 2025. godine

**GRADSKO VIJEĆE GRADA ŠIBENIKA**

PREDSJEDNIK

dr.sc. Dragan Zlatović,v.r.

# Obrazloženje

Podnositelji Ante Iljadica, Ul. 17. buntovnika 11, Šibenik, Vlasta Iljadica, Jadrija VII/41, Šibenik, i Igor Marinović, Grebaštica Donja 133, Šibenik, su Gradu Šibeniku dana 30. srpnja 2025. godine podnijeli zahtjev za otkup dijela nekretnine kč.br. 5415/1, kultura: put, prolaz, upisane u z.u. 7927, k.o. Donje Polje, i to dijela označenog slovima A-B-C-D-E-F-G-H-A u geodetskom situacijskom snimku kojeg je dana 17. srpnja 2025. godine izradio Ured ovlaštenog inženjera geodezije Luka Lakoš mag.ing.geod. Predmetno zemljište je upisano kao vlasništvo Grada Šibenika i predstavlja javno dobro u općoj uporabi.

Podnositelji zahtjeva za kupnju predmetnog dijela nekretnine su suvlasnici nekretnina kč.br. 2257 i kč.br. 2258, k.o. Donje Polje, a koje neposredno graniče sa predmetnom nekretninom (prilog: ortofoto), odnosno, predmetni dio nekretnine prolazi kroz prije navedene nekretnine u vlasništvu podnositelja zahtjeva. Predmetni dio nekretnine više nije u funkciji puta i predstavlja neuređeno zemljište.

Sukladno čl. 62. st. 1 i 2. Zakona o komunalnom gospodarstvu  predstavničko tijelo jedinice lokalne samouprave donosi odluku o ukidanje statusa javnog dobra ukoliko je prestala potreba za njegovim korištenjem.

Slijedom navedenog, budući da predmetni dio nekretnine ne predstavlja javno dobro, predlaže se donošenje odluke o ukidanju statusa javnog dobra na predmetnoj čestici kako je to opisano u dispozitivu odluke.